b'\n_START_ARTICLE_\nSpecial Air Service\n_START_SECTION_\nSkrivnostnost\n_START_PARAGRAPH_\nPo vstopu v polk morajo vsi pripadniki upo\xc5\xa1tevati stroga pravila, ki zagotavljajo \xc4\x8dim ve\xc4\x8djo anonimnost; tako lahko zaupajo le bli\xc5\xbenji dru\xc5\xbeini, da so pripadniki SAS. Pripadniki SAS, ki sodelujejo s policijo, ne smejo povedati policistom imen in drugih informacij._NEWLINE_Po kakr\xc5\xa1nem bojnem streljanju imajo pripadniki pravico do 24 ur po\xc4\x8ditka (drugje jih takoj po dogodku zasli\xc5\xa1ijo) in da ne predajo dokazov policiji. \xc4\x8ce pripadnik dobi odlikovanje, se ga v register odlikovancev vpi\xc5\xa1e kot pripadnika svojega mati\xc4\x8dnega polka in ne SAS; isto se zgodi, \xc4\x8de pripadnik SAS umre med slu\xc5\xbeenjem; hkrati ne javno objavijo njegove smrti._NEWLINE_Po kon\xc4\x8danem slu\xc5\xbeenju ne smejo govoriti o sodelovanju v neuradnih oz. \xc4\x8drnih operacijah. Biv\xc5\xa1i pripadniki pogosto uporabljajo psevdonime, ko na primer Andy McNab._NEWLINE_Vlada Zdru\xc5\xbeenega kraljestva ne izdaja nobenih uradnih objav o SASu; \xc4\x8de izda poro\xc4\x8dilo o operaciji, v kateri je sodelovala tudi SAS, jih v poro\xc4\x8dilu tudi ne omenjajo. Ministrstvo za obrambo Zdru\xc5\xbeenega kraljestva ima pravilo, da ne objavlja nikakr\xc5\xa1nih informacij o SASu.'